CELEX: 62016TN0736
Language: da
Date: 2016-10-20 00:00:00
Title: Sag T-736/16: Sag anlagt den 20. oktober 2016 — Amira m.fl. mod Kommissionen og ECB

19.12.2016   
            
            
               DA
            
            
               Den Europæiske Unions Tidende
            
            
               C 475/21
            
         Sag anlagt den 20. oktober 2016 — Amira m.fl. mod Kommissionen og ECB
   (Sag T-736/16)
   (2016/C 475/31)
   Processprog: engelsk
   
      Parter
   
   
      Sagsøgere: Maria Amira (Athen, Grækenland) og 15 andre sagsøgere (ved advokaterne S. Pappas og I. Ioannidis)
   
      Sagsøgte: Den Europæiske Centralbank og Europa-Kommissionen
   
      Sagsøgernes påstande
   
   
               —
            
            
               Den Europæiske Union og/eller Det Europæiske System af Centralbanker (ESCB) tilpligtes at kompensere de beløb, der er anført i stævningen, svarende til det tab, som sagsøgerne har lidt på grund af deres ulovlige deltagelse i omlægningen af den græske statsgæld, der skyldtes aktiveringen af de senere vedtagne klausuler om kollektiv optræden.
            
         
               —
            
            
               Subsidiært tilpligtes EU og/eller Den Europæiske Centralbank (ECB) at kompensere sagsøgerne for de beløb, der er anført i stævningen, svarende til det tab, som sagsøgerne har lidt på grund af den ulovlige udelukkelse af kreditorerne i Grækenlands offentlige sektor fra omlægningen af den græske statsgæld.
            
         
               —
            
            
               Under alle omstændigheder tilpligtes ECB at kompensere sagsøgerne for de tab, der for hver sagsøger er anført i stævningen, og som hidrører fra den ulovlige udelukkelse af ESCB fra omlægningen af den græske statsgæld.
            
         
               —
            
            
               ECB og/eller EU tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende om, at EU’s og/eller ECB’s og ESCB’s handlinger overskred deres beføjelser (ultra vires) og var i strid med artikel 120 TEUF til126 TEUF, 127 TEUF og 352, stk. 1, TEUF.
            
         
               2.
            
            
               Andet anbringende om, at ECB’s og ESCB’s handlinger vedrørende særligt ESCB’s udelukkelse fra omlægningen tilsidesætter artikel 123 TEUF.
            
         
               3.
            
            
               Tredje anbringende om, at EU’s og/eller ECB’s og ESCB’s handlinger tilsidesætter sagsøgernes ejendomsret i henhold til artikel 17 i chartret om grundlæggende rettigheder.
            
         
               4.
            
            
               Fjerde anbringende om, at EU’s og/eller ECB’s og ESCB’s handlinger tilsidesætter den frie bevægelighed for kapital i henhold til artikel 63 TEUF.
            
         
               5.
            
            
               Femte anbringende om, at EU’s og/eller ECB’s og ESCB’s handlinger tilsidesætter sagsøgernes ret til ligebehandling i henhold til artikel 20 i chartret om grundlæggende rettigheder.